Juliet Asante

**Juliet Yaa Asantewa Asante** anɛ Ghana sini diema sɔb, ka maan sini, ka len an one sʋŋid tadimnam. One an Chief Executive Officer (CEO) tis National Film Authority (NFA). Sini kanɛ ka o maal ka li pʋ yuugɛ, Silver Rain, ba da gaŋi li paas banɛ nar piini dier pʋʋgin bɛ "Best Film in West Africa" nɛ "Best costume" yʋʋm tusayi nɛ piinɛ nu (2015) bɛ Africa Magic viewer's choice awards (AMVCA) nɛ yʋʋm tusayi nɛ piinɛ nu (2015) "Best Overall Film In Africa". Yʋʋm tusir, kɔbiswai nɛ piswai nɛ wai la (1999), Asante da pinil sini maalig zinig kanɛ ka o buol ye Eagle House Productions. Yʋʋm kan ni ka o pinil "Save Our Women International", asʋ-ʋmmɛŋ lʋgir kanɛ gɔsid pʋab pʋalim yela zamisig ka pinil pʋtɛnɛr kanɛ ka ba maan sini ginma gɔsid fon nam ni Africa sʋʋlim yʋʋm tusayi nɛ piinɛ naasi (2014) ka li yʋʋr an Mobile Flicks. One pinil ka mɛ len an executive director tis Black Star International Film Festival. Eagle Productions sʋŋ hali zamis sini maanib Ghana sʋʋlim dɔlisidi li zamisig lʋgir kanɛ an Eagle Drama Workshop la.

## O pinilig
Ba da dʋa Asante nɛ Ghana ka o paas nɛ o dʋadib biis ayi ni, baba nu pʋʋgin. O mɔr gbaŋ kanɛ an master's degree in Public Administration (MPA) nɛ Master's in Public Policy (MPP) yit Harvard Kennedy School of Government. O len mɔr bachelor's degrees kasɛta gbana ayi. O da naae nɛ University of Cape Coast, ka mɛ len naae National Film and Television Institute.

## Tʋʋma
Asante anɛ CEO tis National film Authority of Ghana, ka an board chair tis National Film and Television Institute (NAFTI) nɛ Founding President of the Black Star International Film Institute, banɛ maan diem kanɛ ka ba buon  Black Star International Film Festival (BSIFF) la.

One an kpɛɛm tis Curriculum committee of the Creative Arts School, zamisig lʋgir kanɛ bɛ Ministry of Education, Ghana. One da pinil Yaa Asantewa Library project, mɛɛd libraries nam ka pɛɛni ba nɛ gbana. O anɛ one mɔr saalig baŋir, ka sʋŋid nidib tiakir pʋʋgin, one tɛnɛsid sʋʋŋa tis tɛnɛs bɛdigʋ yʋma pisi banɛ gaad la. Asante yaŋi pinil, ka sʋŋ, ka gɔsid laad tʋʋma zinis nɛ laad maalig dunia wʋsa.

Asante da paam yaan piini kanɛ an ‘Best Actress’ Ghana sʋʋlim yʋʋm tusayi nɛ yinne (2001). Li yaaŋ ka o kɛŋ National Film and Television institute of Ghana, anina ka o zamis gbaŋi gaad o taaba bɛ Film Directing zamisig pʋʋgin.

On paas sini diem sieba ni nwana: Twin Lovers, Fresh Blood, Tears of Blood, Ripples, and Thread of Ananse. O da paasi maal sini kanɛ buon Deadly Voyage yʋʋm tusir, kɔbiswai nɛ piswai nɛ ayʋobʋ (1996) an Albert Mensah pʋa. O sɔb diema suoya gbana, gaad tuoni maan diema Ghana sini pʋʋgin ka ba sieba an Obaby, din anɛ pʋaliak zinig, nɛ Secrets, diema kanɛ ka o paas kpɛɛm banɛ maan la pʋʋgin.

Ba da gaŋ o sini kanɛ ka o maal ka li pʋ yuugɛ, Silver Rain,piin kanɛ an "Best Film in West Africa" nɛ "Best costume" ni yʋʋm tusayi nɛ piinɛ nu (2015) piin kanɛ buon Africa Magic viewer's choice awards (AMVCA) la, ka yʋʋm tusayi nɛ piinɛ nu (2015) ka ba lɛn gaŋ o bɛ "Best Overall Film In Africa". Silver Rain da nyɛ gaŋir wʋʋ nɔɔr piinɛ tan dunia wʋsa.

On an kpikpiŋ nɛ sini maan la, Asante da pinil Eagle Productions Limited yʋʋm tusir, kɔbiswai nɛ piswai nɛ awai (1999), ka gaad lʋgir nwa tuoni maan sini nam bɛdigʋ Ghana TV pʋʋgin lin yi yʋʋm tusayi nɛ yinne paae yʋʋm tusayi nɛ piiga la ( 2001 paae 2010).

Asante da paas banɛ an yiiga pinili maan sini ginma, li kaskas anɛ banɛ ka ba mɔri gɔsid fon nam ni. O tʋʋma yʋʋr la, Mobile fliks da tʋm nɛ MTN ka maal sini ginma banɛ ka ba gɔsid fon nam ni.

O anɛ gbansɔbidi tis The Huffington Post ka an saan-saan ni bɛ daa diib pʋʋgin bɛ Massachusetts Institute of Technology (MIT), Sloan school of business lin yi yʋʋm tusayi nɛ piine tan paae zina nwa, ka mɛ paan Mass Communication bɛ Webster University, Ghana yʋʋm tusayi nɛ piinɛ yɔpɔi (2017).

## Sini nam
•	Deadly Voyage as Albert's Wife

•	Twin Lovers

•	Fresh Blood

•	Tears of Blood

•	Ripples

•	Thread of Ananse

•	Silver Rain (2015) an Director

•	Escape to Love (1996) an Sandra

•	Screen Two (1996) an Albert's wife

•	Tinsel

## Yaan piini
•	The Hollywood Reporter′s "Next Generation International TV" (2009)

•	The ‘"World of A Difference 100 Most Impactful Women" banɛ tis piini nwa anɛ Alliance for Women (TIAW) (2009)

•	Ghana's Assoc. of Women Entrepreneur leaders (2009)

•	Best Actress Award of Ghana (2009)

## Gbanvɛɛnsa